शंखनाद आरती के साथ एयरपोर्ट पर हुआ श्रीश्री रविशंकर का स्वागत
रैंप पर चल किया लोगों का अभिनंदन
आर्टऑफ लिविंग के संस्थापक श्रीश्री रविशंकर का गुरुवार को बरवा अड्डा हवाई अड्डा पर शंखनाद और आरती के साथ स्वागत किया गया। श्रीश्री गुरुवार दोपहर करीब 2 बजे चौपर से देवघर के पालाजोरी से धनबाद पहुंचे। हवाई अड्डा पर उनकी आगवानी मेयर चंद्रशेखर अग्रवाल, उपायुक्त दोड्डे, एसएसपी मनोज रतन चोथे और आयोजन समिति के विनोद कुमार तुलस्यान समेत अन्य पदाधिकारी शामिल थे। डीसी और एसएसपी ने श्रीश्री को अपनी सुरक्षा में चौपर से कार तक लाया। श्रीश्री कार में सवार होने के बाद गोविंदपुर के लिए रवाना हो गए। हवाईअड्डा के बाहर गेट पर भी काफी संख्या में श्रीश्री के अनुयायी उनका इंतजार कर रहे थे। गेट और सड़क की दोनों ओर कतार में महिला, पुरुष और युवतियां खड़ी थी। गेट पर ही श्रीश्री की आरती की गई और महिलाओं ने शंख बजा कर उनका स्वागत किया। आरती के दौरान श्रीश्री कार में ही बैठे हुए थे। आरती के बाद श्रीश्री का काफिला गोविंदपुर के लिए रवाना हो गया। आयोजन समिति की ओर से श्रीश्री के ठहरने की व्यवस्था गोविंदपुर में ही किया गया है।
एयरपोर्ट पर श्रीश्री की अगवानी करते उपायुक्त और एसएसपी।
श्रीश्री अपने निर्धारित समय से एक घंटे विलंब से रणधीर वर्मा स्टेडियम पहुंचे। महासत्संग शाम पौने पांच बजे से ही शुरू होना था, लेकिन वह शाम करीब पौने छह बजे रणधीर वर्मा स्टेडियम पहुंचे। मंच पर आते ही सबसे पहले उन्होंने दोनों हाथ उठा कर लोगों का अभिनंदन किया और उसके बाद मंच के सामने बने रैम्प की ओर चल दिए। 200 फीट लंबे बने रैम्प पर चलते हुए श्रीश्री ने लोगों का अभिनंदन किया। लोगों का स्वागत उन्होंने अपने अंदाज में किया। श्रीश्री को देखने और उनकी तस्वीर को अपने मोबाइल में कैद करने की लोगों में होड़ मची हुई थी। महिला, पुरुष,बच्चे, युवक और युवतियों सभी शामिल थे। उनकी तस्वीर का क्रेज लोगों के सिर चढ़ कर बोल रहा था।
bho_Deva hin_Deva hin_Deva hin_Deva hin_Deva